Rikunarita-ORG/Wikinium huggingface dataset:
# ايالت

**ايالت** په ټوليز ډول یوې خپلواکې ډلې یا ټولگې ته ويل کيږي چې په یوه ځانگړې سيمه کې په خپلواک ډول حکومت کوي د ولايت پر خلاف ايالتونه په خپلو کورنيو چارو کې په خپلواک ډول سره حکومتي چارې پر مخ بيايي او یواځې په بهرنيو چارو کې د مرکزي حکومت تابع دي خو بيا ولايتونه په خپلو ټولو چارو کې بايد د مرکزي حکومت تر امر لاندې کار وکړي.
# نقشه جوړونه

**نقشه جوړونه** یا **کارتوګرافي** ( **Cartography** ) د نقشې جوړولو او کارولو پوهي ته ویل کیږي. د ساینس، ښکلاوو او تخنیک سره یوځای کولو په پایله کي د یو نقشې رامینځته کول چي واقعیت (یا یو تصور سوی واقعیت) وي له نقشې جوړوني څخه عبارت دی.

د دودیزي کارتوګرافۍ یا نقشه جوړوني بنسټیزي موخي دا دي:

* د نقشې د اجنډا تنظیم او د نقشې کولو لپاره د څیز ځانګړتیاوې غوره کول. دا ځانګړتیاوې کیدای سي فزیکي وي، لکه سړکونه یا د ځمکي برخي، یا کیدای سي خلاص وي لکه ټاپونیم یا سیاسي پولي.
* په اواره کي د نقشه سوي څیز ساحه وښودل سي.
* د نقشه سوي څیز ځانګړتیاوي له منځه یوسي، په داسي ډول چي د نقشې د موخي سره تړاو ونلري.
* د هغه ځانګړتیاو پیچلتیا راکمه کړل سي چي نقشه کیږي.
* د نقشې عناصر تنظیم کړل سي ترڅو خپل پیغام خپلو لیدونکو ته په غوره توګه ورسوي.

په اوسني وخت کي عصري کارتوګرافي د جغرافیایي معلوماتو سیسټمونو (GIS) او د جغرافیایي معلوماتو ساینس (GISc) ډیرئ نظري او عملي بنسټونه جوړوي.